stanford-oval/wikipedia huggingface dataset:
Mahmoud Mollaghasemi

| Mitalit | Mitalit | Mitalit |  |
| --- | --- | --- | --- |
|  Mollaghasemi (vas.) painimassa Helsingin kesäolympialaisissa 1952. |  Mollaghasemi (vas.) painimassa Helsingin kesäolympialaisissa 1952. |  Mollaghasemi (vas.) painimassa Helsingin kesäolympialaisissa 1952. |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 52 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1951 | 52 kg |  |
Mahmoud Mollaghasemi Tabrizi (pers. ‏محمود ملاقاسمی تبریزی‎, s. 5. huhtikuuta 1929) on iranilainen kilpauransa päättänyt vapaapainija ja olympiamitalisti.
52 kilogramman painoluokassa kilpaillut Mollaghasemi voitti vapaapainissa olympiapronssia Helsingissä 1952 ja MM-hopeaa Helsingissä 1951. Vuoden 1954 MM-kilpailuissa hän sijoittui viidenneksi.
Manly Beach

| Manly Beach |
| --- | --- |
 Manly Beach
 Koordinaatit: 33°47′23″S, 151°17′16″E 
Sijainti:  Sydney, Uusi Etelä-Wales, Australia
Infobox OKVirheellinen NIMI-arvo: 
Manly Beach on uimaranta Australiassa Sydneyn Northern Beachesin aueella. Se on suosittu turistikohde. Rannan kolme osaa pohjoisesta etelään ovat Queenscliff, Pohjois-Steyne ja Etelä-Steyne. Rannan maisemaa hallitsevat norfolkinaraukariat.
Kapteeni Arthur Phillip antoi vuonna 1788 paikalle nimen Manly Cove, sillä hänen mielestään paikalliset aboriginaalit olivat erityisen miehekkäitä.
Manlyn kaupunginosaan on lauttayhteys Sydneyn Circular Quayltä. Seitsemän meripeninkulman mittainen matka kestää lautalla noin 30 minuuttia.
Aiheesta muualla

Kuvia tai muita tiedostoja aiheesta Manly Beach Wikimedia Commonsissa
MTV Unplugged (Juanes)

| Juanes MTV Unplugged Juanes |
| --- | --- | --- |

Livealbumin tiedot
 Äänitetty : 2012
 Julkaistu: 28. toukokuuta 2012
 Tuottaja(t): Juan Luis Guerra
 Tyylilaji: latin pop
 Kesto: 55.48
 Levy-yhtiö: Universal Music
Listasijoitukset
  Billboard 200: 52.
Juanes muut julkaisut
| P.A.R.C.E. 2011 | Juanes MTV Unplugged 2012 | Loco de Amor 2014 |
Singlet albumilta MTV Unplugged
 ”La Señal” Julkaistu: 5. maaliskuuta 2012  ”Hoy Me Voy” Julkaistu: 24. maaliskuuta 2012  ”Me Enamora” Julkaistu: 14. toukokuuta 2012
Juanes MTV Unplugged on laulaja-lauluntekijä Juanesin kuudes albumi, ja ensimmäinen kokonainen live-albumi. Sen julkaisupäiväksi on suunniteltu 29. toukokuuta 2012. Albumin tuotannosta vastaa lauluntekijä Juan Luis Guerra.
Albumi nousi Yhdysvalloissa Billboard 200 -listan sijalle 52.
Kappaleet

Kaikki kappaleet kirjoittanut Juanes, ellei toisin mainittu.
Fíjate Bien – 3.53
La Paga – 3.33
Nada Valgo Sin Tu Amor – 3.44
Es Por Tí – 4.55
Todo en Mi Vida Eres Tú – 3.47 (säv. Juanes & Juan Luis Guerra)
A Dios le Pido – 3.41
Hoy Me Voy – 4.19 (feat. Paula Fernandes)
Volverte a Ver – 4.29
La Camisa Negra – 3.45
Azul Sabina – 3.46 (feat. Joaquín Sabina, säv. Juanes & Joaquín Sabina)
Para Tu Amor – 3.54
La Señal – 3.34 (säv. Juanes & Juan Luis Guerra)
Me Enamora – 3.20
Odio por Amor – 5.08
Magné (Deux-Sèvres)

| Magné |
| --- | --- |
 Elämää Magnén kirkonaukiolla
 Magné
 Koordinaatit: 46°18′56″N, 00°32′44″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  14,8 km²
Väkiluku (2016):  2 656
 – Väestötiheys:  179,5 as./km²
Postinumero:  79460
Infobox OKVirheellinen NIMI-arvo: 
Magné on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin eteläosassa Niortin länsipuolella. Kunnan pinta-ala on 14,8 neliökilometriä ja siellä on arviolta 2 656 asukasta (vuonna 2016).
Magné kuuluu Niortin kaupungin ympärille muodostuneeseen 45 kunnan taajamakuntaan Communauté d'agglomération du Niortais.
Aiheesta muualla

Kuvia tai muita tiedostoja aiheesta Magné Wikimedia Commonsissa
Lännen lokarin veli

| Lännen lokarin veli |
| --- | --- |

Ohjaaja:  Jorma Nortimo
Käsikirjoittaja:  Reino Helismaa
Tuottaja:  T. J. Särkkä
Säveltäjä:  Toivo Kärki
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Aarre Koivisto
Pääosat:  Esa Pakarinen Henry Theel Elsa Turakainen Sirkka-Liisa Wilén
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1952
Kesto:  80 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Lännen lokarin veli on vuonna 1952 valmistunut suomalainen elokuva. Elokuvan on ohjannut Jorma Nortimo, käsikirjoittanut Reino Helismaa ja tuottanut T. J. Särkkä Suomen Filmiteollisuuden kanssa. Pääosia elokuvassa näyttelevät muun muassa Esa Pakarinen (Mr. Esa ”Coolman” Kulomaa), Henry Theel (Jaska Mäki), Elsa Turakainen (Hilkka) ja Sirkka-Liisa Wilén (Marketta).
Halvalla tehdyn elokuvan katsojamäärät olivat keskimääräistä huomattavasti suuremmat. Eugen Terttula totesi arviossaan, että ”Lännen lokarin veli on vielä surkeampi sepite kuin Rovaniemen markkinoilla”.
Juoni

Elokuva kertoo kahdesta miehestä, jotka työskentelevät Yhdysvalloissa hiilikaivoksilla mutta joutuvat palaamaan Suomeen. Suomeen paluun syynä on oman perheen auttaminen. Tarinaan kuuluu myös naisten naurattamista, ryöstäjiä ja lehtimaailman konnia.
Näyttelijät

| 0 | 1 | 2 |
| --- | --- | --- |
|  Esa Pakarinen  | … |  Esa Kulomaa, alias Mr. Esaias Coolman   |
|  Henry Theel  | … |  Jaska Mäki   |
|  Elsa Turakainen  | … |  Hilkka   |
|  Sirkka-Liisa Wilén  | … |  Marketta, Esan sisarentytär   |
|  Laina Laine  | … |  Mummo, Esan äiti   |
|  Tyyne Haarla  | … |  Kylmälän emäntä   |
|  Mai-Brit Heljo  | … |  reportteri   |
|  Pentti Viljanen  | … |  Kylmälän isäntä   |
|  Oke Tuuri  | … |  Kylmälän Justus   |
|  Oiva Sala  | … |  valokuvaaja   |
|  Joel Asikainen  | … |  James   |
Kreditoimattomat näyttelijät

| 0 | 1 | 2 |
| --- | --- | --- |
|  Kauko Laurikainen  | … |  1. kaivosmies   |
|  Arttu Suuntala  | … |  2. kaivosmies   |
|  Veikko Linna  | … |  pomo   |
|  Sven Relander  | … |  timanttitirehtööri   |
|  Uljas Kandolin  | … |  "Nyrkkeilijä"   |
|  Matti Ranin  | … |  "Dandy"   |
|  Uuno Montonen  | … |  matkatoimiston johtaja   |
|  Sirkka Breider  | … |  nainen matkatoimistossa   |
|  Thure Bahne  | … |  amerikkalainen tullimies   |
|  Antero Ruuhonen  | … |  hyttipoika   |
|  Kirsti Ortola  | … |  Tootsie, hyttisiivooja   |
|  Eino Kaipainen  | … |  laivan kapteeni   |
|  Rauni Luoma  | … |  Mrs. Mabel   |
|  Ilmi Parkkari  | … |  Mrs. Alice   |
|  Matti Aulos  | … |  laivamatkustaja   |
|  Mauno Hyvönen  | … |  laivamatkustaja   |
|  Martta Kinnunen  | … |  laivamatkustaja   |
|  Kauko Kokkonen  | … |  laivamatkustaja   |
|  Irja Kuusla  | … |  laivamatkustaja   |
|  Rakel Laakso  | … |  laivamatkustaja   |
|  Aarne Laine  | … |  laivamatkustaja   |
|  Irja Ranin  | … |  laivamatkustaja   |
|  Lasse Saxelin  | … |  laivamatkustaja   |
|  Maininki Sippola-Wilska  | … |  laivamatkustaja   |
|  Toivo Lehto  | … |  perämies   |
|  Ossi Runne  | … |  trumpetinsoittaja   |
|  Kaarlo Wilska  | … |  laivamatkustaja / portieeri   |
|  Vilho Ruuskanen  | … |  ruotsalainen poliisiupseeri   |
|  Heimo Lepistö  | … |  "Rottanaama"   |
|  Toivo Lahti  | … |  "Mursu"   |
|  Varma Lahtinen  | … |  kärttyinen nainen hotellissa   |
|  Eero Kilpi  | … |  tuomari   |
|  Heikki Kalliokoski  | … |  tullimies   |
|  Selma Ruusunen  | … |  häävieras   |
Vastaanotto

Myöhemmässä arviossa sen todetaan olevan tavanomainen ”konnilla ja donnilla kuorrutettu puskakomedia”, jossa on esimerkiksi hiilikaivostyöntekijän (Henry Theel) laulamassa iskelmässä hupaisaa isänmaallisuutta. Eräässä kritiikissä käsikirjoitus saa arvion ”alamittaisesti sutaistu” ja ohjaus on ”huoleton”.
Mahmoud Namdjou

| Mitalit | Mitalit | Mitalit |  |
| --- | --- | --- | --- |
|  Namdjou 1950-luvulla. |  Namdjou 1950-luvulla. |  Namdjou 1950-luvulla. |  |
Maa:  Iran
Miesten painonnosto
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 56 kg |  |
|  Pronssia | Melbourne 1956 | 56 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Scheveningen 1949 | 56 kg |  |
|  Kultaa | Pariisi 1950 | 56 kg |  |
|  Kultaa | Milano 1951 | 56 kg |  |
|  Hopeaa | Wien 1954 | 56 kg |  |
|  Pronssia | München 1955 | 56 kg |  |
|  Pronssia | Teheran 1957 | 56 kg |  |
| Aasian kisat  | Aasian kisat  | Aasian kisat  |  |
|  Kultaa | New Delhi 1951 | 56 kg |  |
|  Pronssia | Tokio 1957 | 56 kg |  |
Mahmoud Namdjou (pers. ‏محمود نامجو‎, 22. syyskuuta 1918 Rašt, Persia - 21. tammikuuta 1989 Teheran) oli iranilainen painonnostaja, olympiamitalisti ja maailmanmestari.
Namdjou voitti urallaan kaksi olympiamitalia, hopeaa Helsingistä 1952 ja pronssia Melbournesta 1956. Lontoossa 1948 hän sijoittui viidenneksi. MM-kilpailuissa Namdjou voitti kuusi mitalia, joista kolme oli kultaisia. Aasian kisoista Namdjou voitti kaksi mitalia: kullan ja pronssin. Hän teki myös maailmanennätyksiä.
Mahmud Abouhalima

Mahmud Abouhalima
Mahmud Abouhalima (arab. محمود أبو حليمة) (s. 14.joulukuuta 1958) on Egyptin kansalainen, joka oli  yksi vuoden 1993 World Trade Centerin pommi-iskun tekijöistä. Punaisten hiuksiensa takia hänen lempinimensä on Mahmud Punainen.
Abouhalima syntyi Kafr Dawarissa, Egyptissä, ja vietti nuoruutensa Al-Gama'a al-Islamiyyassa, kielletyssä islamilaisessä puolueessa  jota johti Omar Abdel Rahman.
Abouhalima opiskeli hetken Aleksandrian yliopistossa, mutta jätti opinnot ja saapui 1981 syyskuussa turistiviisumilla Saksaan jossa hän haki poliittista turvapaikkaa. Hän väitti että hän joutui vainon kohteeksi Egyptissä, koska hän oli kuulunut islaminuskoiseen fundamentalistiseen puolueeseen. Hänen turvapaikkahakemuksensa Saksassa hylättiin vuonna 1982 koska hän ei ollut todistettavasti tehnyt rikoksia joiden takia hänen olisi tarvinnut pelätä Egyptin viranomaisia. Hän lähti vaimonsa kanssa turistiviisumilla syksyllä 1985 New Yorkiin. He asettuivat asumaan Brooklyniin ja eivät koskaan palanneet Saksaan minne olivat jättäneet suurimman osan omaisuudestaan. Kuusi kuukautta Abouhaliman saapumisesta New Yorkiin hänen turistiviisuminsa päättyi, mutta hänen onnekseen kongressi teki samaan aikaan yli miljoonalle laittomalle maahanmuuttajalle armahdusohjelman. Se oli tarkoitettu maahanmuuttajille jotka työskentelivät Yhdysvalloissa. Abouhalima väitti että oli työskennellyt seitsemän kuukauden ajan Etelä-Carolinassa sijaitsevalla maatilalla. Hänen vaimonsa kertoi Time -lehden toimittajille ettei muista sellaista. Abouhalima sai laillisen oleskeluluvan vuonna 1988 ja pysyvän kahden vuoden kuluttua. Hänen saatuaan työluvan vuonna 1986 Abouhalima oli hankkinut lisenssin taksin ajoon ja ajoi sen jälkeen taksia New Yorkissa.
Saatuaan Green Cardin vuoden 1988 lopulla Abouhalima matkusti useita kertoja seuraavien 20 kuukauden aikana Pakistaniin saamaan taistelukoulutusta. Hän myös otti osaa Afganistanin sotaan ja taisteli monissa eri maakunnissa Afganistanissa. Hän palasi Afganistanista Yhdysvaltoihin vuoden 1990 heinäkuussa. 26. helmikuuta vuonna 1993 hän oli osallisena World Trade Centerin pommi-iskuun. Abouhalima kuitenkin ehti paeta Egyptiin ennen kuin hänet saatiin pidätettyä. Häntä kidutettiin Egyptissä ja hän tunnusti osuutensa ja hänet palautettiin sen jälkeen Yhdysvaltoihin jossa hänet muiden terroristien kanssa tuomittiin. Jokainen heistä sai 240 vuoden pituisen tuomion.
Luettelo luovutetun Karjalan muinaislinnoista

Tämä artikkeli on luettelo luovutetun Karjalan muinaislinnoista, jotka sijaitsevat entisillä Suomen alueilla Karjalassa ja jotka kuuluvat nykyään Venäjälle. Muinaislinnoja käytettiin paikallisesti puolustustarkoituksiin pronssikaudella, rautakaudella tai keskiajalla. Muinaislinna on linnoitus, joka eroaa linnasta muun muassa siitä, että linnan rakennuttajina olivat valtio tai laajempi yhteisö. Linna tai linnoitus on myös myöhäisempi ilmiö.
Luovutetussa Karjalassa on seuraavat muinaislinnat. Kuntajako on vuoden 1939 mukainen.
| Nimi | Arvioitu aikakausi | Kunta | Koordinaatit |
| --- | --- | --- | --- |

| Hiiretsaari |  | Sortavalaselvennä | 61.66218°N, 30.8395°E |
| Hämeenlahden Linnavuori | 1100–1300 | Kurkijoki | 61.27277°N, 29.89653°E |
| Jäämäki |  | Kurkijoki | 61.27764°N, 29.92421°E |
| Kaukolan linnavuori | Rautakausi, keskiaika | Antrea | 60.91153°N, 29.22181°E |
| Kivennavan linna | Rautakausi, keskiaika | Kivennapa | 60.35636°N, 29.75708°E |
| Käkisalmen linna | 1050–1710 | Käkisalmi | 61.02953°N, 30.12209°E |
| Lapinsaari |  | Impilahti | 61.65835°N, 31.04762°E |
| Lopotin linnavuori | Rautakausi, keskiaika | Kurkijoki | 61.29816°N, 29.88292°E |
| Mäkisalon linnavuori | Rautakausi, keskiaika | Impilahti | 61.67125°N, 31.01674°E |
| Osippalan linnavuori |  | Jaakkima | 61.4436°N, 30.24569°E |
| Paasonvuori | 900–1300 | Sortavalaselvennä | 61.732015°N, 30.699561°E |
| Rantalinnanmäki |  | Kurkijoki | 61.24947°N, 29.9243°E |
| Rautalahden Linnavuori |  | Sortavalaselvennä | 61.59504°N, 30.54656°E |
| Riuhtun Suurmäki |  | Kurkijoki | 61.22556°N, 29.92556°E |
| Sokanlinna |  | Antrea | 60.90594°N, 29.24974°E |
| Suur-Mikli |  | Jaakkima | 61.52091°N, 30.33728°Eselvennä |
| Tiurinlinna | Rautakausi | Räisälä | 60.83611°N, 29.81667°E |
| Viipurin linna | n. 1100–1293 | Viipuri | 60.715833°N, 28.729167°E |
Aiheesta muualla

U. T. Sirelius : Karjalan muinaislinnat, Helsingin Sanomat Viikkoliite, 16.12.1928, nro 51, s. 3, Kansalliskirjaston digitaaliset aineistot
Karjalan muinaislinnat, Hakkapeliitta, 21.12.1937, nro 51-52, s. 18, Kansalliskirjaston digitaaliset aineistot
Olli Kuusamo : Kivikautta etsimässä Mäkisalon Linnavuoren huipulla, Helsingin Sanomat, 29.08.1937, nro 231, s. 33, Kansalliskirjaston digitaaliset aineistot
Sokanlinnan vieraana. Luonnon ihmeteos ja muinaistarinain kätkö Vuoksen rannalla, Hakkapeliitta, 27.09.1938, nro 39, s. 12, Kansalliskirjaston digitaaliset aineistot
Sokan peikkojen parissa, Seura, 08.03.1939, nro 10, s. 6, Kansalliskirjaston digitaaliset aineistot
Luettelo suomenkielisistä manhwasarjoista

Suomeksi ilmestyneet manhwasarjat.
A

| Suomennoksen nimi | Alkuperäinen nimi | Tekijä | Kustantaja |
| --- | --- | --- | --- |
| Ark Angels | Ark Angels | Sang-Sun Park | Pauna Media Group (2007–2008) |
K

| Suomennoksen nimi | Alkuperäinen nimi | Tekijä | Kustantaja |
| --- | --- | --- | --- |
| K2 Kill me, kiss me | K2-케이투- | Young-You Lee | Punainen Jättiläinen (2006) |
L

| Suomennoksen nimi | Alkuperäinen nimi | Tekijä | Kustantaja |
| --- | --- | --- | --- |
| Les Bijoux | 레비쥬 | Eun-Ha Jo, Sang-Sun Park | Punainen Jättiläinen (2005-2006) |
T

| Suomennoksen nimi | Alkuperäinen nimi | Tekijä | Kustantaja |
| --- | --- | --- | --- |
| The Tarot Cafe | 박 상선 | Sang-Sun Park | Pauna Media Group (2007-2009) |
Aiheesta muualla

Suomimanga.net (Arkistoitu – Internet Archive) Ajantasainen lista suomeksi ilmestyneistä manga- ja manhwasarjoista.
Magnús Ver Magnússon

Magnús Ver Magnússon
Magnús Ver Magnússon (s. 23. huhtikuuta 1963 Egilsstaðir) on islantilainen entinen voimanostaja ja voimamies. Hän on voittanut Maailman vahvin mies -kilpailun neljästi vuosina 1991, 1994, 1995 ja 1996.
Nykyään Magnús toimii tuomarina voimamies- ja voimanostokilpailuissa. Hän on yksinhuoltajaisä ja asuu lapsensa kanssa Hafnarfjörðurissa.
Aiheesta muualla

http://www.magnusvermagnusson.com/
Magnya Carta

| Magnya Carta Antic Cafe |
| --- | --- | --- |

Studioalbumin tiedot
 Julkaistu: 29. marraskuuta 2006
 Tyylilaji: poprock
 Kesto: 49.44
 Levy-yhtiö: Loop Ash
Antic Cafen muut julkaisut
| Shikisai Moment 2005 | Magnya Carta 2006 | Gokutama Rock Cafe 2008 |
Magnya Carta on Antic Cafen kolmas albumi, joka julkaistiin Japanissa 29. marraskuuta 2006.
Kappaleet

LOCK ON ?THE? GoNEWSekai
Smile Ichiban Ii Onna
NYAPPY in the world 2
#*-@Pipopapo Telepathy@-*#
Maple Gunman
Pusshin Purin
Nanairo Crayon De Egaku Hikari
Snow Scene
Jikoai Shugisha No Mijuku Na Akuma
Meguriaeta no Kiseki
BondS ~ Kizuna ~ [Magnya mix]
Luettelo lunta tarkoittavista suomen kielen sanoista

Esimerkkejä lunta tarkoittavista suomen kielen sanoista.
Polannetta Poikajoen Isterinkoskella Muhoksella.
Kantavaa hankea Yli-Iin Isolla Äijönsuolla.
Talvipyöräilyä sohjossa Sörnäisten rantatiellä 2022.
Huhtikuinen lumipyry Oulun Karjasillalla.
ajolumi: tuulen kuljettamaa kuivaa lunta
jasa, lumenviipymä
hanki: paksu maata peittävä lumivaippa tai kantavaksi kovettunut lumivaipan pinta
hankiainen: kantavaksi kovettunut lumivaipan pinta (ks. kantohanki, kestohanki, hankikanne, hankikanto), kerste
hiutale, (jää)neulanen, (lumi)kide: lumikiteitä; kide-sana on alun perin tarkoittanut juuri lumikidettä
huove, höty: leudon sään huokoistama lumi
huurre, härmä, kuura: pakkasen ilmankosteudesta eri pintoihin muodostamat kiteet, huurre usein pieniä kiteitä; vrt. huuru, pieniä vesipisaroita, kuura taas isoja
höyty, hitva, hile: hyvin pieniä lumikiteitä tai niitä pöllyämässä
kalto, kaltto, kallo, jääkallo: jäinen tai iljanteinen kohta tiessä. Jääkallosta on väännetty vaarallisen liukasta talvikeliä tarkoittava nykykielen sana pääkallokeli.
kinos: pitkänomainen, usein tuulen muodostama lumikasautuma
kirsi: osassa länsimurteita hankikannon nimitys
kohva: jään päälle nousseen veden ja lumen jäätynyt seos, kohvajää
kuurankukka: kuuran muodostama poikkeuksellisen iso kide
loska, söltsy: todella vetistä lunta, melkein vettä
nietos: tuulisen lumisateen, pyryn tai tuiskun, muodostama kinos
nuoska, suojalumi, suvilumi, rääpäkkä, mätälumi, takkala, huove: leudon sään pehmittämä lumi. Eri murteissa tunnetaan eri sanoja.
pakkaslumi: vesiarvoltaan pientä ja kevyttä lunta, sään kylmetessä ilmankosteudesta tiivistynyttä lunta
polanne: painon alla tiivistynyt ja osin jäätynyt lumikerros, jäinen harjanne tiessä
puuteri: jauhemainen lumi (laskettelijoiden käyttämä ilmaisu, engl. powder snow)
riite, riide, riitta, riitto, kerte, kohma, kahma, hyyde: pian maahan sadettuaan jäätynyt räntä, ohut jääkuori lumen pinnalla. Sanojen suuri määrä johtuu eri murteista ja vivahde-eroista.
räntä: taivaalta satava vetinen lumi, joka maahan pudotessaan muuttuu sohjoksi
sevä: kova hanki erityisesti poronhoidon yhteydessä. Poro ei saa kaivettua sevän läpi jäkälää.
siide: hienojakoinen satava lumi tai räntäinen hienojakoinen tihku
sohjo: lunta, johon on sekoittunut runsaasti vettä.
tiera, tilsa, paakku: eläimen kavion- tai kengänpohjaan kertyvä lumipaakku
tykkilumi: keinotekoinen lumi, esimerkiksi laskettelurinteiden lumetukseen tehty lumi
tykkylumi: puun oksille härmistymällä kerääntynyt lumi
vesihyhmä: raskas ja hyvin märkä sohjo tai luminen vesi
viti, nattura, utukka, höykkälumi: vastasatanut, kevyt pakkaslumi
vuotos: uusi, vastasatanut lumi
Satava lumi
sataa akanpalloja/rämpsyä/pakkasenhiveniä/siitettä/jalkarättejä/aanelosia: sataa isoja lumihiutaleita
pyry: sakea lumisade
tuisku: lumisade voimakkaalla tuulella tai voimakkaan tuulen mukana liikkuva lumi
Jälkiä lumessa
aito, jotos, rannio: peura- tai porolauman lumeen polkema painauma
latu: hiihdetty ura
tola: latu, jonka päälle satanut hieman uutta lunta
kieppi, uuttu: metsäkanalinnun lumisuoja
Aiheesta muualla

Lumella on monta olomuotoa (arkistoitu 4.5.2017)
Lumi sanoissamme. Höhhölunta, höytelöä, rullia ja raivoa. Kotimaisten kielten tutkimuskeskus 2018.
Mario Evaristo

Mario Evaristo vuonna 1930.
Marino ”Mario” Evaristo (10. joulukuuta 1908 Buenos Aires, Argentiina – 30. huhtikuuta 1993) oli argentiinalainen jalkapalloilija, pelipaikaltaan vasen laitahyökkääjä.
Evaristo edusti uransa alussa 1926–1932 Boca Juniorsia ja voitti heidän kanssaan kolmesti Primera División vuosina 1926, 1930 ja 1931. Lisäksi hän edusti muun muassa Racing Clubia ja Antibesia. Yhteensä hän pelasi 16 liigaottelua, joissa hän teki 6 maalia.
Hän pelasi Argentiinan maajoukkueessa 9 ottelua, joissa hän teki 3 maalia. Hän kuului joukkueen kokoonpanoon vuoden 1930 maailmanmestaruuskilpailuissa sekä vuoden 1929 Copa Américassa, jonka Argentiina voitti.
Mahmoud Ouertani

| Henkilötiedot |
| --- | --- | --- |
Syntymäaika: 
Syntymäpaikka: Tunisia
Valmennusura
1981–1982 1984–1986 1987 1991–1992 1997 1997 2002 2002 2004 2008 2008–2009: ES Hammam-Sousse ES Métlaoui SA Menzel Bourguiba ES Métlaoui CA Bizertin El Ahly Mateur EGS Gafsa CS Hammam-Lif CA Bizertin Olympique de Béja Stade Tunisien
Mahmoud Ouertani on tunisialainen jalkapallovalmentaja.
Valmennusura

Ouertani aloitteli valmentamisen 1980-luvun alussa Tunisian alasarjoissa ja oli muun muassa ES Hammam-Soussen valmentajana kaudella 1981–1982. Sittemmin hän pääsi valmentamaan ensimmäistä kertaa pääsarjaan kaudella 1996–1997, kun CA Bizertin palkkasi Ouertanin Youssef Zouaouin tilalle. Joukkue sijoittui kauden päätteeksi neljänneksi.
Kaudella 2001–2002 Ouertani palkattiin CS Hammam-Lifin valmentajaksi loppukaudeksi ja joukkue sijoittui pääsarjassa viidenneksi. Hän sai jatkaa myös seuraavalla kaudella päävalmentajana, mutta sai potkut kauden alussa. Ouertani oli myös CA Bizertinin valmentajana kaudella 2004–2005, josta tuli edellisen seuran tapaan potkut kauden alussa. Muutama vuosi myöhemmin hän korvasi Mohamed Koukin Olympique de Béjan valmentajana kaudella 2007–2008, jolloin Ouertani onnistui säilyttämään putoamisvaaraassa olleen seuran pääsarjassa. Hän jatkoi myös seuraavalla kaudella päävalmentajana, mutta erosi tehtävästään joulukuussa 2008 heikkojen tulosten vuoksi.
Maaliskuussa 2009 Ouertani korvasti Farid Ben Belgacemin Stade Tunisienin valmentajana. Kauden päätyttyä hän siirtyi joukkueen johtotehtäviin, mutta erosi kauden 2009–2010 päätteeksi.
M/S Tekla I

M/S Tekla I Kotkan Sapokan satamassa.
M/S Tekla I (IMO 8317825) on suomalainen yhteysalus. Tekla I on toiminut Suomenlahdella Kotkan saaristoreitillä ja liikennöinyt Kotkasta Kaunissaareen, Kuutsaloon ja Haapasaareen. Teklan omistaa Kymen Saaristoliikenne Oy. Alus on rakennettu vuonna 1983 Rauma-Repolan Savonlinnan telakalla ja liikennöi ennen Kotkan reitille siirtymistään vuonna 1996 muun muassa Korppoon–Houtskarin ja Hiittisten reittialueilla Saaristomerellä nimellä M/S Skarpen. Sen pituus on 23,30 metriä ja sille mahtuu 98 matkustajaa.
Aiheesta muualla

Tekla I:n reitti- ja aikataulutiedot Kymen Saaristoliikenteen sivuilla (Arkistoitu – Internet Archive)
M/S Thor Liberty

| Thor Liberty |
| --- | --- |
Luovutettu:  1994
Tekniset tiedot
Pituus:  97 m
Leveys:  16 m
Uppouma:  5 392 t
Nopeus:  10,6 (keskim.) 12,4 (max) kn
M/S Thor Liberty on Britannian lipun alla kulkeva rahtialus, joka on rekisteröity Mansaarelle, jossa sen kotisatama on Douglas.
Aluksen miehistö on ukrainalaista ja se on mukavuuslippulaiva.
Marraskuussa 2012 laivan nimeksi vaihtui Moreta Cargo 5.
Kohu

Joulukuussa 2011 laiva oli räjähde- ja ohjuslastissa matkalla Saksasta Etelä-Koreaan. Se saapui Suomen vesille 9.12., joutui Saaristomerellä myrskyssä vaikeuksiin ja pyysi luotsin. Satamassa havaittiin, että räjähteet oli lastattu huonosti. Ohjukset oli ilmoitettu käännöksessä virheellisesti ilotulitteiksi, kun alkuperäisessä rahtikirjassa luki "rockets". Sillä ei ollut aseiden kauttakuljetuslupaa, joten ohjukset ja räjähteet takavarikoitiin.
Laiva siirrettiin Kotkan Mussalon satamaan. Ohjukset oli lastattu laivaan Emdenin satamakaupungissa. Ne oli myynyt Saksan hallitus Etelä-Koreaan.
Laiva lähti Kotkan Mussalosta 6. tammikuuta 2012 klo 4 aamuyöllä mukanaan räjähteet ja ohjukset uudelleen pakattuina. Laivaan lastattiin myös muun muassa paperikoneen osia. Laivan päällikkö ja perämies pääsivät myös lähtemään, sillä matkustuskielto purettiin, vaikka heitä odottaa syyte räjähdelastin puutteellisesta lastauksesta.